Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3186

7. Területi prioritások a szakpolitikák számára KÖZÉPTÁVÚ TERÜLETI CÉLOK RÉGIÓK FEJLESZTÉSI IRÁNYAI Regionális területi célok keretei - Közép-Magyarország – Dél-Alföld - Közép-Dunántúl – Észak-Alföld - Nyugat-Dunántúl – Észak-Magyarország - Dél-Dunántúl Az OTK helye a fejlesztéspolitikai tervezési rendszerben Alapelvek A magyar területfejlesztési politika alakítása, illetve a célok elérését szolgáló végrehajtás során – az EU és a hazai fejlesztéspolitika OFK-ban megfogalmazott horizontális elvei mellett – az alábbi területfejlesztési politikai vonatkozású elvek ill. területhasználati szempontok figyelembevétele kötelezõ: Területfejlesztési politika fejlesztési alapelvei: Szubszidiaritás és decentralizáció elve A szubszidiaritás elve alapján a területpolitikában egy térség fejlesztését azon a legalacsonyabb területi szinten kell kialakítani és végrehajtani, ahol a feladat elvégzéséhez a legtöbb információ áll rendelkezésre, és a legtöbb érdek kapcsolódik a feladat megvalósításához. Mindez akkor lehet hatékony, ha a gazdasági, társadalmi, politikai döntéshozatal is alacsonyabb területi szinteken jelenik meg, így törekedve a fejlesztési döntések és eszközök területi decentralizálására. Térségi és táji szemlélet elve A területfejlesztés nem csak adminisztratív, települési és területegységeket érint, hanem a földrajzi tájak életét is befolyásolja. A tájak a természeti környezeti elemek által meghatározott és a társadalmi-gazdasági tevékenységek által alakított területi rendszerek, melyekben az egyes tájalkotó elemeket (domborzat, talaj, vízrajz, napsugárzás, növény- és állatvilág, társadalom) érintõ beavatkozások kihatással vannak a többi elemre is, valamint a Középtávú országos fejlesztési stratégia (II. NFT) 2007-13 (Kormányzat) Területfejlesztési politika (Országos Területfejlesztési Koncepció) Regionális Operatív Programok (Uniós, hazai) Országos Fejlesztéspolitikai Koncepció Irányelvek, átfogó célok 2020 EU szakpolitikák, keretstratégia Ágazati Operatív Programok (Uniós, hazai) Országos fejlesztési programok (hazai) helyi gazdasági és társadalmi tevékenységeket is befolyásolják. Ezért a fejlesztések során a beavatkozás célterületét érintõ tájak sajátosságait, változásait, mûködési mechanizmusát is figyelembe kell venni. A fejlesztési beavatkozásokat a tájak területi rendszereibe integrálni kell, hogy illeszkedjenek a helyi táji adottságokhoz, támaszkodjanak a tájak erõforrásaira, hozzájárulva azok védelméhez és kibontakozásához is. Az egyes társadalmi-gazdasági tevékenységek más-más térfelosztási egységekben alkotnak egységes rendszereket, és más-más területi léptékben kezelhetõk optimálisan (pl. a turizmus a tájakhoz kötõdik, az adminisztráció a közigazgatási egységekhez, a szociális ellátás fõként a településekhez, stb.). A vonzáskörzetek, tájak, agglomerációk, településhálózati szervezõdések, közlekedési tengelyek átnyúlnak a belsõ és külsõ határokon. Magyarországon a NUTS2 szintû régiók önálló identitással, gazdasági-társadalmi rendszerrel kevéssé rendelkeznek, sokszor rendkívül heterogén területeket foglalnak magukba. Ezért, bár fontos az egységes arculatuk kialakítása és belsõ gazdasági-társadalmi koherenciájuk fokozása, ez nem szoríthatja háttérbe sem a határokon belüli területegységek komplex fejlesztését, sem a belsõ regionális és az országhatáron átnyúló fejlesztési megfontolásokat. A területi tervezés során a régiókon, kistérségeken belüli térstruktúrákra, valamint azok külsõ térszerkezeti kapcsolataira egyaránt kitekintéssel kell lenni, minden társadalmi-gazdasági vagy természeti-környezeti szektorban az adott jelenségnek megfelelõ térszervezõdéssel kell tervezni. Rendszerszemlélet, programozás, integrált fejlesztés A területfejlesztési politikának fokozottan figyelembe kell vennie a globális, európai, nagytérségi vagy nemzeti szintû gazdasági-társadalmi trendeket a különbözõ szintû, és helyzetû térségekben. A várható hátrányokat megelõzve, az elõnyöket kihasználva jövõorientált, proaktív cselekvési terveket kell alkotni, és nem csak a már bekövetkezett változásokra fogalmazni meg válaszintézkedéseket. A területfejlesztési, térségfejlesztési cselekvések tere, a terület (térség), olyan komplex rendszereként értelmezendõ, ahol az egyes társadalmi-gazdasági-környezeti alrendszerek és a környezõ (horizontális és vertikális) területi rendszerek közötti harmónia megteremtése érdekében koncentrált, de az egész rendszerre ható beavatkozások végezhetõk. A területi programozás a fejlesztési beavatkozás során (programtervezés, projektkiválasztás és projektmegvalósítás) térségi koordinációt biztosít a kívánt hatás érdekében. A területi tervezés során az egyes célcsoportokat érintõ gazdasági-társadalmi célok eléréséhez olyan területfejlesztési tevékenység szükséges, amely a sokszínû partnerségi együttmûködések révén több termelõágazat kooperációjából, a szolgáltatások, ill. szociális, egészségügyi, oktatási, kulturális közigazgatási tevékenységek összekapcsolódásából épül fel. Ezek az elemek területi alapon, a beavatkozás terében integrálódnak egymással, koordináltan, szervesen, lehetõleg szinergikusan összefonódó akciókat alkotnak. Hatékonyság és koncentráció elve Az OTK a koncentráció érvényesítésére törekszik az állami és a regionális szintû fejlesztéspolitikában, a legkritikusabb pontokon történõ, leghatékonyabb beavatkozás érdekében. A területfejlesztési politikában alkalmazandó koncentráció sajátossága, hogy gyakran – bár nem minden esetben (pl. gyakori szûkítõ paraméter a népesség aránya is) – területi alapon is koncentrál, szûkítve a beavatkozási terek földrajzi kiterjedését. A területfejlesztési politika tárgyát képezõ területi rendszer sok eleme ugyanis nem az absztrakt gazdasági-szociális „terekben” jeleníthetõ meg a leghatékonyabban, hanem a földrajzi tér egyes vagy típusos egységeiben, tájakban, térségekben. Fenntarthatóság, biztonság elve A fejlesztési beavatkozások esetében fenntarthatóságot, biztonságot nem csak általában, globálisan kell értelmezni, hanem az egyes társadalmi, gazdasági, környezeti alrendszerek alkotta területi rendszerek (térségek) összefüggésében is. A fenntarthatóság alapelve minden ágazat irányában a fejlesztéspolitika azon korlátját fogalmazza meg, mely szerint a mai fejlesztések és a fejlesztések alapját adó erõforrás-gazdálkodás nem veszélyeztetheti a jövõ generációinak esélyét arra, hogy szükségleteiket biztonságosan kielégítsék. A fenntartható területi rendszerekben a térségi gazdasági folyamatok nem veszélyeztetik a helyi természeti és épített környezetet, nem okozzák az erõforrások kimerülését, az értékhordozó kultúrák eltûnését, ugyanakkor magas szinten biztosítják a társadalom létfeltételeit. Nyilvánosság, partnerség elve A nyilvánosság és a részvétel a területfejlesztési politikában különös hangsúlyt kap. A nyilvánosság területfejlesztési politikai sajátossága, hogy a területi hierarchia legkülönbözõbb szintjein és helyein meg tudja szólítani a közvéleményt. A területfejlesztés tervezése és megvalósítása során a különbözõ területi dimenziókban (országosan, régiókban, kistérségekben, egyéb térségekben) sok szférát és szektort érintõ partnerségre kell támaszkodni. A szubszidiaritást igénylõ kezdeményezés esetében a különbözõ szintû területi szervek vertikális partnersége szükséges. Átláthatóság, monitoring és értékelés elve A területfejlesztési tervezés, -végrehajtás nem epizodikus tevékenységek együttese, hanem állandó folyamat, mely a térségek társadalmi-gazdasági-környezeti rendszereiben spontán, a beavatkozások vagy a globális trendek eredményeiként jelentkezõ változásokhoz idomul. E folyamat visszacsatolásokkal ciklusokba rendezõdik, a tervezési, a végrehajtási, és azok nyomon követésére irányuló értékelési tevékenységek szünet nélkül, átfedésekkel követik egymást. A térhasználatra vonatkozó horizontális elvek: Az OTK érvényesíti mind az uniós horizontális politikai irányelveket (fenntarthatóság, esélyegyenlõség biztosítása), mind az Országos Fejlesztéspolitikai Koncepcióban (OFK) megfogalmazott hazai fejlesztéspolitika horizontális szempontjait (az elõbbieken túl a biztonság, az alkalmazott információs társadalom széles körû kiépítésének elõsegítése, a foglalkoztatás növelése). Mindezek mellett az OTK, területi szemléletének megfelelõen, a fejlesztések területhasználatát érintõ horizontális szempontokat is bevezet. Az OTK és más fejlesztési dokumentumok jövõképének elérését biztosító programok nagy hatással lesznek a gazdaság és a társadalom térhasználatára. Annak érdekében, hogy a fejlesztési ciklus koncepción túli szakaszai is a jövõkép elérését szolgálják, az OTK horizontális szempontokat határoz meg az ország területének, mint fizikai térnek a használatát illetõen: Az állami támogatással és állami hatáskörben megvalósuló fejlesztések kialakítása, térbeli elhelyezése, a terület- és településrendezés, valamint a fejlesztések hatástanulmányainak készítése során a fenntartható, hatékony, biztonságos és egyenlõ esélyeket nyújtó területhasználat megteremtésére való törekvés szükséges. Ennek érdekében az alábbi területhasználati elveket kell érvényesíteni: Az erõforrások védelmét szolgáló területhasználat: · A tisztább, természetesebb környezet, egészségesebb és fenntartható társadalom érdekében: nem vagy nehezen megújuló helyi erõforrások (pl. termõföld, tájkép, természetes területek, kulturális örökség) védelmét szolgáló területhasználat, mely a barnamezõs területeken megvalósuló fejlesztéseket ösztönzi a zöld mezõs beruházásokkal szemben, szolgálja a városi-vidéki funkciók térbeli csoportosítását. Az értékmegõrzést, hozzáférést biztosító térhasználat-szervezés: · A környezettudatos, helyi identitású társadalom és az esélyegyenlõség érdekében biztosítani kell a közkincset képezõ természeti és kulturális értékek, valamint a közszolgáltatások és a közérdeklõdésre számon tartott rendezvények helyszínének fenntartható módon történõ elérhetõségét, hozzáférhetõségét, akadálymenetesítését. · A társadalmi-gazdasági folyamatok szervezésével összefüggõ sokszor rejtett, környezeti és kulturális értékeket (erõforrásokat) degradáló hatások megelõzése érdekében: a fejlesztések helykiválasztásának, valamint a területi közigazgatás és közellátás szervezésének egyaránt szolgálnia kell a fenntarthatóságot és az értékmegõrzést. A hatékony, fenntartható térségi rendszereket, térségi gondolkodást kialakító térhasználat-szervezés: · A hatékony és fenntartható módon tervezhetõ, kontrollálható, a külsõ tényezõknek kevésbé kiszolgáltatott térségi gazdálkodás érdekében: elõnyt kell élvezniük a környezetükbe illeszkedõ, az anyag, energia, információ és tudás áramlását minél hosszabban az adott térségben tartó, a helyi erõforrásokat minél sokoldalúbban hasznosító, valamint a városividéki munkamegosztást kibontakoztató kezdeményezéseknek. · A tisztább környezet, a felelõsségteljesebb és környezettudatosabb társadalom érdekében: a fejlesztéseknek hozzá kell járulniuk a lakosság lakó-, üdülõ- és munkahelyéül szolgáló tájak megismertetéséhez, erõsítve a táji, környezeti értékek fenntartásával szembeni tudatosságot és felelõsséget. A személy-, anyag- és energiamozgatás, az utazás igényét csökkentõ és fenntartható módon kielégítõ térhasználat-szervezés: · A tisztább környezet, az egészségesebb, a kulturális és szociális szükségleteire több idõt fordító társadalom érdekében: törekedni kell az utazási kényszer és az utazási idõ csökkentésére, hasznosítására, valamint a fenntartható és biztonságos utazási módok alkalmazására. · A hatékonyabb gazdaság, biztonságosabb, tisztább környezet érdekében: a fejlesztéseknek szolgálniuk kell a közlekedés és az áruszállítás környezeti, mûszaki, közbiztonsági károkozásának, illetve a károkozás kockázatának csökkentését. II. TERÜLETI HARMÓNIA: AZ ORSZÁG TERÜLETI JÖVÕKÉPE A területi jövõkép az átfogó nemzeti fejlesztéspolitika – Országos Fejlesztéspolitikai Koncepcióban megfogalmazott – jövõképének területi dimenzióját jeleníti meg. A megújuló területfejlesztési politika a területi harmónia vízióját, mint célállapotot fogalmazza meg: „A cél olyan harmonikus, fenntartható társadalmi-gazdasági-környezeti térszerkezet és területi rendszer létrejötte, amely a helyi adottságokra épülõ, saját arculattal és identitással rendelkezõ térségekben1 szervezõdik – köztük mind több európai szinten is versenyképes területegységgel, és amely szervesen és hatékonyan illeszkedik az európai térbe, s amelyben a társadalom számára az alapvetõ esélyeket meghatározó közszolgáltatások és életkörülmények tekintetében nincsenek jelentõs területi egyenlõtlenségek.” A területi harmónia több szinten érvényesül: – Magyarország térszerkezeti kapcsolatainak intenzifikálódása, európai együttmûködéseinek bõvülése és hídszerepének fokozatos erõsödése révén, harmonikus és integráns eleme az európai gazdasági-társadalmi térnek. – Az ország egészének harmonikusabbá válása az önmagukat megszervezõ versenyképes régiók és a fõváros dominanciáját kiegyensúlyozó, a vidéket2 dinamizáló központok jelenléte és a legfejletlenebb térségek felzárkózása révén várható. – A különbözõ térségi szintek egyes rendszerei (régiók, kistérségek, funkcionális térségek) maguk is harmonikusan szervezõdnek, azaz a helyi táji, társadalmi-gazdasági, kulturális adottságokhoz megfelelõen igazodnak. Ezáltal a szélsõségeket elkerülve, nagy stabilitással viselik a különbözõ nemzeti és nemzetközi tendenciák negatív hatásait, ill. fejlõdésre váltják a kihívásokat. Az ország társadalmi-gazdasági és környezeti térszerkezetét a területi kohézió erõsödésével, a területi versenyképesség javulásával és a fenntarthatóság biztosításával az alábbiak jellemzik: – Az ország szervesen illeszkedik az európai térszerkezetbe, intenzív gazdasági, kulturális kapcsolatokkal rendelkezik Közép-Európában és a Balkán térségében, különösen a határ menti és a magyarlakta területeken, szervesen kapcsolódik a transznacionális és határ menti infrastrukturális hálózatokhoz, valamint kezdeményezõként részt vesz a gazdasági, kutatási, kulturális együttmûködésekben. – Versenyképesebbé válnak és felzárkóznak a régiók. A nemzetközi léptékû, térségek közötti versenyben régióink többsége eredményesen szerepel és képes a fejlõdés erõforrásait, fõképp a mûködõ tõkét – elsõsorban a magasabb hozzáadott értéket termelõ kvalifikált munkaerõt foglalkoztató gazdasági tevékenységeket – nem csak vonzani, de megtartani is. Ennek révén a régiók többségének gazdasági fejlettsége eléri, a foglalkoztatottak aránya pedig megközelíti az EU tagállamainak jelenlegi átlagát, a régiók fejlesztési céljaikat egymással összehangolva, a gazdasági, földrajzi, infrastrukturális, tudásbeli versenyelõnyeikre alapozva, fenntarthatóan alakítják ki és valósítják meg. – Mérséklõdnek a területi egyenlõtlenségek mind a régiók, mind a kistérségek szintjén, a legelmaradottabb térségek felzárkóznak. 1 E térség fogalom egyaránt jelenti az ország 7 régióját, kistérségeit, vagy bármely más funkcionálisan létezõ területegységet, pl. kiemelt térségeket, adott esetben földrajzi tájakat, agglomerációt vagy akár csak kisebb számú térben funkcionálisan összekapcsolt és kooperáló település mikrokörzetét. 2 Ez esetben a „vidék” fogalmán az országnak a fõváros és agglomerációján kívüli területét értjük. – Budapest Közép- és Délkelet-Európa vezetõ innovációs, üzleti, kulturális és turisztikai központja, amely egyedülállóan alkalmas arra, hogy rajta keresztül hazánk és tágabb környezete bekapcsolódjon az európai, ill. a globális gazdasági, kulturális vérkeringésbe. Budapest a Dunát, gyógyvizeit, kulturális örökségét birtokba véve Európa tíz leglátogatottabb városa közé tartozik, amelyet több regionális és európai kormányzati intézmény választ székhelyéül. Budapest és agglomerációjának gazdasági-kulturális súlya elsõsorban az ország nemzetközi munkamegosztásban való növekvõ szerepvállalását segíti, és innovációt közvetít az ország térségei felé, melyektõl funkciókat és erõforrásokat nem elvon, hanem azokat megosztja. – Sok központú és kooperáló városhálózat, fejlesztési pólusok jönnek létre. A policentrikusság jegyében a fõváros dominanciáját az országon belüli térstruktúrában kiegészítik a megerõsödött innovációs, gazdasági és igazgatási térszervezõ és dinamizáló erõvel bíró regionális központok (pólusok). E pólusok olyan központok, amelyek a térségükhöz ezer szállal kapcsolódva, a régió- és országhatárokon is átnyúló hatással közvetítik az innovációt, és szervezik, ellátják, dinamizálják tágabb régiójukat. Az egyetemek és a vonzáskörzetükben székelõ vállalkozások e pólusokban együttesen regionális tudásközpontokat hoznak létre. A regionális fejlett info-kommunikációs technológiák és a kiépült gyorsforgalmi út- és vasúthálózat segítségével és nemzetközi kooperációkon keresztül kapcsolódnak az európai térbe. A pólusok intenzív kapcsolati rendszerrel rendelkezõ városhálózatból emelkednek ki. A regionális városhálózat tradicionális termelési, kutatási funkciókat hordozó tagjai specializált központokat, mások a szûkebb térségüket ellátó központokat alkotnak, melyek egymással közvetlen kapcsolatban – immár a fõvárostól nem függõ – gazdasági együttmûködési, K+F, szolgáltatási, információs vagy munkaerõpiaci hálózatokat alkotnak, és térségeiket is hálózatokba szervezik. A decentralizált hálózatos szervezõdés eredményeként a fõváros orientációjú nemzetközi növekedési tengelyek mellett csatlakozó, a határokon is átnyúló regionális tengelyek szervezõdnek (pl. Nagyvárad- Debrecen-Nyíregyháza). - Új, intenzív város és térsége viszony alakul ki – környezetükbe integrálódnak a városok. A központ-szerepet betöltõ városok tágabb környezetükkel intenzív, funkciómegosztáson alapuló kapcsolatokat alakítanak ki, és ezzel létrejön a központok és környezetük harmonikus szervezõdõ, egymással szorosan kooperáló integrált rendszere. A kisebb városok esetében is kialakul a város-falu minõségileg új viszonya, elmélyül a város és környezetében lévõ falvak közti funkciómegosztás, melynek a központok magas színvonalú elérhetõsége az alapja. Fejlettek a térségszervezõ funkciók, melyek kialakításában a helyi kezdeményezések dominálnak – különösen az európai uniós tagállamokkal közös határok mentén – a határokon túli területek részvételével. - A vidékies térségek új arculata új szerepeket kínál. A vidékies (rurális) térségeket többé nem gondjaik fûzik egybe, és nem is a városi problémák befogadó területei. A vidékies etnikai és szociális szegregációk oldódnak. A vidékies térségek felértékelõdõ adottságaikra (természeti környezet, zöld területek nagy aránya, a gazdaság és társadalom kismértékû környezeti terhelése) támaszkodva, fenntarthatóan és sokoldalúan, új települési funkciók megjelenésével fejlõdnek. Az ország rurális térségei sikerrel használják ki a tiszta, természeti és tradicionális vidékies környezet iránti igény növekedését, amely az urbanizáció, motorizáció fokozódásával párhuzamosan jelentkezik, s ehhez kihasználják az info-kommunikációs technikák lehetõségeit. A vidékies térségek többsége jól együttmûködõ települései adottságaiknak megfelelõ életképes mezõgazdasági, idegenforgalmi, ökológiai, pihenõ vagy lakófunkciót találnak maguknak. Ennek alapja a természeti környezet, az életminõséget javító közlekedési és info-kommunikációs infrastruktúra és a megújult falukép. A települések által közösen mûködtetett alapszintû közszolgáltatások jó minõségûek. Az újjáéledõ, tradícióikat ápoló vidéki közösségek felismerik egyedi erõforrásaikat a fejlesztések során. A természeti és kulturális táji értékeikhez, speciális településszerkezeti adottságaikhoz (aprófalu, tanya), nemzeti-etnikai kisebbségeik kulturális örökségéhez igazodva, szociális problémáikat orvosolva fenntarthatóan fejlõdnek, s a térségben élõk kölcsönös elõnyöket kínáló élénk partneri-, gazdasági kapcsolatot alakítanak ki a térségben tartósan vagy ideiglenesen jelenlévõ városi eredetû üdülõkkel, ill. lakókkal. A térségek önmagukra találásának, fejlõdési lehetõségeik felismerésének egyik fontos bázisa a helyi identitást és hagyományokat erõsítõ oktatás. Az országos és gyakran nemzetközi szinten is számon tartott, kiemelt táji értékekkel rendelkezõ hazai térségek organikusan, értékeikbõl táplálkozva, de azokat megõrizve fejlõdnek. Ezeket a térségeket, valamint a természetvédelem alatt álló és a környezeti szempontból különösen érzékeny területeket érintõ beavatkozások esetében a fenntarthatóság elve különös gonddal érvényesül. - A területi harmóniát és kiegyensúlyozott területi fejlõdést szolgálja a közigazgatás és a fejlesztéspolitika. A területi harmónia érvényesülését az ország határain túltekintõ, a többi szakpolitikába integrálódó területfejlesztési politika, a fenntartható fejlõdés és a szubszidiaritás elveit érvényesítõ decentralizált fejlesztéspolitika és államszervezés ösztönzi. A fejlesztéspolitika meghatározó szintje a régió, amely önálló forrással rendelkezik a fejlesztések megvalósításához. A regionalizmus meggyökeresedik a választott regionális önkormányzatok létrejöttével. A források, és a hatalom megosztása szûkíti a központi kormányzás mozgásterét és a települési autonómiát, de növeli a régiók és a kistérségek szerepét. Az önkormányzatok és a kis- és mikrotérségek közti feladatmegosztás és együttmûködés eredményeként a közszolgáltatások mindenki számára jó minõségben elérhetõek. A közigazgatási és civil szervezetek együttesen képesek a gyorsuló ütemû változásokhoz nehezen alkalmazkodók számára segítséget nyújtani. Az állami és társadalmi térszervezés új egységeit a területi szemléletûvé váló állami fejlesztéspolitika segíti. Az egyes térségek magukra találva, saját elképzeléseken nyugvó, sokszínû, a helyi adottságokhoz igazodó fenntartható fejlesztésekkel stabil, gazdasági – környezeti – társadalmi tekintetben harmonikus területi rendszerrel sikerrel válaszolnak a kihívásokra. Az ország fenntarthatósági politikája is területi szemlélettel társul: a térségek saját fenntarthatósági elveik mentén fejlõdnek. Az országos jelentõségû, meghatározóan környezeti eredetû problématérségek fenntartható növekedési pályára állnak: a Tiszamenti térségek lakóinak életkörülményei a társadalmi, gazdasági és környezeti gondok felszámolásával jelentõsen javulnak; a Balaton térség magas minõségû turisztikai kínálatának kialakítását környezetvédelmi erõfeszítések támogatják, a Duna-menti térség fenntartható módon hasznosítja nemzetközi jelentõségû adottságait. A környezetileg érzékeny és a védelem alatt álló területek gazdasága a környezeti feltételeknek megfelelõen alakul, a természeti és kulturális táji értékekben gazdag térségek értékeikre alapozottan, azokat õrizve fejlõdnek. III. A TERÜLETFEJLESZTÉSI POLITIKA ÁTFOGÓ CÉLJAI 2020-IG Az ország területi jövõképében megfogalmazott területi harmónia eléréséhez, illetve a kiegyensúlyozott területi fejlõdés biztosításához hosszabb távra, 2020-ig – az OFK átfogó céljainak idõtávjával összhangban – öt átfogó célkitûzés érvényesítése szükséges:

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes